**ikt.szám: ……../2022.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2022. január 12- én 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Kolonics Szilvia

Tima Zoltán Ferenc

Tóth Péter

képviselők

**Távol van**: -

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**1/2022.(I.12.) önkormányzati határozat**

Nagyacsád Község Önkormányzatának képviselő-testülete 2022. január 12-i ülésének napirendjét az alábbiak szerint határozza meg:

1. Polgármesteri illetmény módosítása

Előadó: aljegyző

1. Pápai Rendőrkapitányság támogatás kérése

Előadó: polgármester

1. Pályázati kiírás ingatlan értékesítésére

Előadó: polgármester

1. Iskolai körzethatár megállapítása

Előadó: polgármester

1. Pályázati ügyek tárgyalása

Előadó: polgármester

1. Vegyes ügyek

Előadó: polgármester

**Napirendek tárgyalása:**

1. **Polgármesteri illetmény módosítása**

Előadó: aljegyző

Novák Edit aljegyző ismerteti a polgármesteri illetmény módosításával kapcsolatos előterjesztést. Tájékoztatja a Képviselő-testületet, hogy szükséges a tudomásul vételüket határozatban meghozni.

Szalóky Nándor polgármester kéri kizárását a szavazásból érintettség miatt.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**2/2022. (I.12.) önkormányzati határozat**

Nagyacsád Község Önkormányzat Képviselő-testülete jelen határozatával úgy döntött, hogy Szalóky Nándor polgármestert kizárja a szavazásból érintettség okán.

Felelős: alpolgármester

Határidő: azonnal

Szakács Balázsné alpolgármester megkérdezi, hogy a napirenddel kapcsolatban a képviselők részéről van-e kérdés, észrevétel?

Módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

Nagyacsád Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**3/2022. (I.12.) önkormányzati határozat**

Nagyacsád Község Önkormányzat Képviselő-testülete úgy döntött, hogy Szalóky Nándor polgármester tiszteletdíját a Magyarország helyi önkormányzatairól szóló 2011. évi CLXXXIX. tv 71.§ (4) bekezdés b) pontja alapján 325.000.- Ft/hó összegben határozza meg 2022. január 1. napjától. A polgármestert megillető költségátalány összege a 71.§ (6) bekezdés alapján havi 48.750.- Ft.

Felelős: alpolgármester

Határidő: azonnal

1. **Pápai Rendőrkapitányság támogatás kérése**

**Előadó: polgármester**

Szalóky Nándor polgármester elmondja, hogy a Pápai Rendőrkapitányságról támogatási kérelem érkezett. A kapitányság informatikai eszközeit szeretnénk frissíteni.

Ismerteti a kérelmet. Elmondja, hogy 50 ezer Ft-ot szokott adni az önkormányzat, idén is annyit javasol.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**4/2022. (I.12.) önkormányzati határozat**

Nagyacsád Község Önkormányzatának Képviselő-testülete a 2022. január 12 napján megtartott képviselő-testületi ülésén az alábbi döntést hozta:

Veszprém megyében- Nagyacsád településen – a közrend és közbiztonság javítása, a lakosság nyugalmának biztosítása, megóvása, annak megvalósítása érdekében 2022. évi költségvetésének terhére bruttó 50.000.- Ft-ot, azaz ötvenezer forintot adományoz a Pápai Rendőrkapitányság informatikai fejlesztésére, számítógépek és informatikai eszközök beszerzésére.

1. A polgármester gondoskodik az adományos megállapodás aláírását követően a fentiekben megállapított összeg 15 banki napon belül átutalásáról Veszprém Megyei Rendőr-főkapitányság – Magyar Államkincstár Veszprém Megyei Területi Igazgatóságánál vezetett 10048005-014551643-00000000 számú – számlájára.
2. Az adomány összege 2022. április 30 napjáig felhasználható és elszámolásáról legkésőbb 2022. június 30. napjáig a Veszprém Megyei Rendőr-főkapitányságnak gondoskodnia kell.

Felelős: polgármester

Határidő:azonnal

1. **Pályázati kiírás ingatlan értékesítésére**

**Előadó: polgármester**

Szalóky Nándor polgármester elmondja, hogy az előző pályázati kiírásra nem volt jelentkező, ismét ki kellene írni, ugyanazon az áron. Idő van, meg kell próbálni újra. Ismerteti a pályázati kiírás tartalmát. 2022. március 1. lenne a benyújtási határidő.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**5/2022. (I.12.) önkormányzati határozat**

Nagyacsád Község Önkormányzata úgy döntött, hogy a Nagyacsád 209/2 hrsz.-ú ingatlant értékesíti nyílt, zárt borítékos eljárás keretében. Nagyacsád Község Önkormányzat Képviselő-testülete megbízza az aljegyzőt a pályázati eljárás lebonyolításával.

**Pályázati Felhívás**

**belterületi ingatlan értékesítésére**

Nagyacsád község Önkormányzata pályázatot hirdet a Nagyacsád 209/2 hrsz-ú ingatlan értékesítésére az alábbi feltételekkel:

1. **Az ingatlan pontos címe:** Nagyacsád 209/2 hrsz
2. **Az ingatlan területe:** 770 m2, hirdetve helyben szokásos módon: hirdetőtáblán, hangosbemondó útján, egyéb felületeken.
3. **Az ingatlan művelési ág megnevezése:** kivett közösségi ház, tűzoltószertár, udvar
4. **Eladási ár minimuma :** 14.000.000.-Ft,

**Kikötések:**

* + Amennyiben a legmagasabb összegű vételárból több azonos összegű ajánlat érkezett, a nagyacsádi lakóhellyel rendelkező pályázó kerül ki nyertesként. Ajánlat és nagyacsádi lakóhely egyezőség esetén sorsolással kerül kiválasztásra a nyertes ajánlat.
  + Minden egyéb esetben ajánlat egyezőség esetén sorsolással kerül kiválasztásra a pályázat nyertese.
  + Ajánlattevő vállalja, hogy az adásvételi szerződés megkötését követően legalább 2 éves időtartamra állandó lakóhelyet létesít.
  + Ajánlattevő vállalja, hogy amennyiben az ajánlat benyújtására ingatlanközvetítő igénybevételével kerül sor, abban az esetben az ajánlattevő ajánlott vételára az ingatlanközvetítői jutalék összegének levonását követően kapott vételáron kerül figyelembe vételre.

1. **Az ajánlatnak tartalmaznia kell:**
   * A pályázó nevét és címét
   * Nyilatkozatát arra vonatkozóan, hogy a pályázati feltételeket, kikötéseket elfogadja
   * Nyilatkozatát az ingatlan vételárára vonatkozóan
2. **Az ingatlan megtekintésének időpontja**: Az ingatlan előre egyeztetett időpontban megtekinthető. (tel: 06-30/937-2210)
3. **Benyújtás helye, határideje:**

Az iratokat lezárt, sértetlen borítékban, magyar nyelven kell személyesen (nem postai úton) benyújtani.

**A pályázati ajánlatokat egy név nélküli zárt borítékban**

**2022. március 1-én 12.00 óráig kell benyújtani**

Nagyacsád Község Önkormányzat

**8521 Nagyacsád, Deák u. 1-3.**

A borítékra rá kell írni: 209/2 hrsz ingatlan értékesítése

A lebonyolító lezáratlan vagy sérült borítékot nem vesz át. Kiíró minden, a benyújtási határidőn túl benyújtott pályázatot érvénytelennek nyilvánít.

1. **A pályázatokat tartalmazó zárt borítékok bontása**

A pályázatokat tartalmazó zárt borítékok felbontását a lebonyolító végzi a pályázati felhívásban megjelölt időpontban. A pályázatok felbontásán, a lebonyolító képviselőin kívül a pályázók, illetve meghatalmazottjaik lehetnek jelen. A képviseleti jogosultságot megfelelően (személyi igazolvány, meghatalmazás) igazolni kell.

A pályázók a bontás időpontjáról külön értesítést nem kapnak. A pályázatok felbontásán jelen lévők jelenlétük igazolására jelenléti ívet írnak alá.

A pályázatok felbontásakor a lebonyolító ismerteti a pályázók nevét, lakóhelyét (székhelyét).

A pályázó a fenti adatok ismertetését nem tilthatja meg.

A lebonyolító a pályázatok felbontásáról jegyzőkönyvet készít, amelyet a pályázóknak erre vonatkozó igény esetén átad, illetve megküld.

1. **Bontás ideje:**

**2022. március 2-án 15 órakor kerül sor**

a Nagyacsád Község Önkormányzat

földszinti hivatalos helyiségében

1. **Eredményhirdetés, szerződéskötés**

Az ajánlattevő az ajánlatokat a megajánlott vételi ár és a kikötések alapján értékeli és állapítja meg az eljárás nyertesét.

Az Eladó a pályázat nyertesével adás-vételi szerződést köt. A nyertes pályázó visszalépése esetén az eladó jogosult a pályázati eljárás soron következő helyezettjével adás-vételi szerződést kötni, amennyiben annak ajánlata megfelelő a kiíró számára.

**Eredmény megállapítás, eredményhirdetés ideje:**

**2022. március 2-én 18 órakor kerül sor**

a Nagyacsád Község Önkormányzat

Földszinti hivatalos helyiségében

**Szerződéskötés ideje**: az eredményhirdetéstől számított 15 napon belül.

1. **Egyéb feltételek**:

Nagyascsád Község Önkormányzata fenntartja a jogot arra, hogy a pályázat során ajánlatot tett egyik ajánlattevővel se kössön szerződést és ily módon a pályázatot, akár indoklás nélkül is, eredménytelennek minősítse.

Felelős: polgármester

Határidő:azonnal

1. **Iskolai körzethatár megállapítása**

**Előadó: polgármester**

Szalóky Nándor polgármester elmondja, hogy megküldték az iskolai körzethatár tervezetét. Nincs változás az előző évekhez képest, a nemesgörzsönyi Vargha Gyula Református Általános Iskola került megjelölésre.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**6/2022. (I.12.) önkormányzati határozat**

Nagyacsád Község Önkormányzat Képviselő-testülete úgy döntött, hogy a kötelező felvételt biztosító általános iskoláinak, körzethatárainak meghatározásának tervezetét Nagyacsád Község vonatkozásában jóváhagyja.

Nagyacsád község jegyzőjének nyilvántartásában halmozottan hátrányos helyzetű általános iskolába járó gyermekek létszáma 0 fő.

Határidő: azonnal

Felelős: polgármester,aljegyző

1. **Pályázati ügyek tárgyalása**

**Előadó: polgármester**

Szalóky Nándor polgármester elmondja, hogy a Magyar Falu Programban megjelentek a kiírások. Temető parkosításra lehetne pályázni, fel kell tölteni a bal oldalt, és parkosítani is lehetne. A falubusz beszerzésre is javasolja a pályázat benyújtását. A Kossuth utcában a járdát is fel kellene újítani, valamint a Közösségi ház, és a Kultúrházat is lehetne szigetelni.

A felsoroltak mindegyikére javasolja a pályázat benyújtását.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**7/2022. (I.12.) önkormányzati határozat**

Nagyacsád Község Önkormányzat Képviselő-testülete úgy döntött, hogy pályázatot kíván benyújtani a

* MFP 2022 - Önkormányzati tulajdonban lévő ingatlanok fejlesztése MFP-ÖTIK/2022 kódszámú
* MFP 2022 - Önkormányzati temetők infrastrukturális fejlesztése MFP-ÖTIF/2022 kódszámú
* MFP 2022 - Tanya- és falugondnoki buszok beszerzése MFP-TFB/2022 kódszámú
* MFP 2022 - Önkormányzati járdaépítés/felújítás támogatása MFP-BJA/2022 kódszámú
* MFP 2022 - Közösségszervezéshez kapcsolódó eszközbeszerzés és közösségszervező bértámogatása MFP-KEB/2022 kódszámú

pályázatokra.

Felelős: polgármester

Határidő: azonnal

**6)Vegyes ügyek**

**Előadó: polgármester**

Szalóky Nándor polgármester elmondja, hogy a rendezvények, hivatalos programok dátumát ki kellene tűzni. Április 3-án választás lesz, július 4. gyereknap, július 23 falunap, szeptember 24. Itthon vagy Nagyacsád-Szeretlek, október 8. idősek napja, november 5 búcsú.

A dátumokkal a Képviselő-testület egyetért.

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. január 12-i nyilvános ülést 19 óra 15 perckor berekeszti .

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző